title: Solombra orográfica
text: Los desiertos de la provincia xeolóxica de Basin and Range, n'Estaos Xuníos y Méxicu, esto ye, les árees seques asitiaes al este de la cordelera de les Cascade (Oregón y Washington) y la Gran Conca, que compriende cuasi tol territoriu de Nevada y la metá del d'Utah, son resultáu de la solombra orográfica. La cordelera de les Cascade proyecta tamién la so solombra sobro la conca del ríu Columbia, al este del estáu de Washington, y sobro dellos valles de la provincia canadiense de Columbia Británica. Especialmente obre los valles de los ríos Nicola y Thompson, que tienen precipitaciones añales perbaxu de los 250 mm, y el valle del ríu Okanagan, que nun pasa de 425 mm añales.